Document ID: 32003D0750

Kommissionens beslutning
af 20. oktober 2003
om ændring af beslutning 88/234/EØF om godkendelse af metoder til klassificering af svinekroppe i Det Forenede Kongerige
(meddelt under nummer K(2003) 3798)
(Kun den engelske udgave er autentisk)
(2003/750/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsskema for svinekroppe(1), senest ændret ved forordning (EF) nr. 3513/93(2), særlig artikel 5, stk. 2, og
ud fra følgende betragtninger:
(1) Ved Kommissionens beslutning 88/234/EØF(3), senest ændret ved beslutning 94/567/EF(4), er der indført flere klassificeringsmetoder til brug i Det Forenede Kongerige.
(2) Det Forenede Kongerige har anmodet Kommissionen om at godkende en ny metode til klassificering af svinekroppe i Storbritannien og har indsendt de oplysninger, der kræves i henhold til artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsskema for svinekroppe(5), senest ændret ved forordning (EF) nr. 3127/94(6). En gennemgang af anmodningen har vist, at betingelserne for at godkende den nye klassificeringsmetode er opfyldt.
(3) Ved samme lejlighed har Det Forenede Kongerige bedt Kommissionen om at fjerne henvisningen til apparatet "Ultra-Fom" fra beslutning 88/234/EØF, eftersom dette apparat ikke længere anvendes i Storbritannien.
(4) Beslutning 88/234/EØF bør ændres i overensstemmelse hermed.
(5) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Svinekød -
VEDTAGET FØLGENDE BESLUTNING:
Artikel 1
I beslutning 88/234/EØF foretages følgende ændringer:
1. Artikel 1 ændres således:
a) stk. 1, femte led, affattes således:
"- apparatet benævnt 'Fully automatic ultrasonic carcass grading' (Autofom) med tilhørende beregningsmetode, hvis enkeltheder er anført i bilagets del 5"
b) tredje led udgår.
2. Bilag I, del 5, affattes som angivet i bilaget til nærværende beslutning.
Artikel 2
Denne beslutning er rettet til Det Forenede Kongerige.
Udfærdiget i Bruxelles, den 20. oktober 2003.

Labels: 18
17
6